Noticies: / primer equip

El club valora el rendiment i compromís del davanter i li amplia el contracte fins el 2023

El Girona FC i Cristhian Stuani han arribat a un acord per ampliar el contracte del davanter fins el 2023. El club valora el rendiment i compromís de l’uruguaià que s’ha convertit en el màxim golejador de la història del Girona FC al futbol professional. Stuani, capità i un dels referents al vestidor les dues darreres temporades, ha sumat 41 gols en 65 partits (21 gols la primera temporada i 20, la segona).

La trajectòria professional de Cristhian Stuani va començar el 2008. Al gener d'aquell any va arribar a Europa per fitxar pel Reggina 1914 de la Sèrie A italiana. Després d’un any i mig al Calcio l’agost de 2009 va marxar cedit a l’Albacete. Al club manxec va fer una gran temporada amb 23 gols en 40 partits. El davanter encadenaria després dues cessions més, al Levante UD i al Racing de Santander fins que la temporada 2012/13 va ser traspassat al RCD Espanyol. Al club barceloní va jugar tres temporades i va signar un registre de 25 gols en més d’un centenar de partits. El juliol de 2015 va ser traspassat al Middlesbrough Football Club, club del que procedia quan va fitxar pel Girona FC ara fa dos estius.

Stuani és internacional amb la selecció de futbol d’Uruguai. Ha jugat prop de mig centenar de partits amb el combinat del seu país, incloent la participació en el Campionat del Món de 2014 i 2018 i la Copa Amèrica de 2015, 2016 i 2019.

Fitxa tècnica

Nom: Cristhian Ricardo Stuani Curbelo

Lloc i data de naixement: Tala (Uruguai), 12/10/1986

Trajectòria

2008-2009 Danubio FC

2009-2010 Reggina 1914

2010-2011 Levante UD

2011-2012 Racing de Santander

2012-2015 RCD Espanyol

2015-2017 FC Middlesbrough

2017 GIRONA FC